
UKMERGĖS R. SIESIKŲ PAGRINDINĖS MOKYKLOS VISUOMENINIŲ MOKSLŲ MOKINIŲ PAŽANGOS IR PASIEKIMŲ VERTINIMO FORMOS IR KRITERIJAI

I. ISTORIJOS IR PILIETIŠKUMO UGDYMO PAMOKOSE

1. Vertinimo organizavimo tvarka:
Istorijos  ugdymo dalyko mokymosi pasiekimai vertinami ir fiksuojami Mokyklos Tarybos nustatyta tvarka- pažymiais. Vertinant istorijos mokymosi rezultatus  susitariama dėl aiškių vertinimo kriterijų, kurie turi būti žinomi ir mokiniams bei jų tėvams. 
2. Vertinimo tikslas – aktyvus ugdymo procesas, ugdymosi motyvacijos skatinimas.
3. Vertinimo uždaviniai:
· padėti mokiniui pažinti save, suprasti savo stipriąsias ir silpnąsias puses, įsivertinti savo pasiekimų lygmenį;
· padėti mokytojui įžvelgti mokinio mokymosi galimybes, nustatyti problemas ir spragas, diferencijuoti ir individualizuoti darbą, parinkti ugdymo turinį ir metodus;
· suteikti tėvams (globėjams, rūpintojams) informaciją apie vaiko mokymąsi, stiprinti ryšius tarp vaiko, tėvų ir mokyklos.
· mokinių elgesio vertinimą sieti su mokinio pilietiškumu, aktyviu dalyvavimu mokyklos, vietinės bendruomenės gyvenime;
4. Vertinimo tipai:
· Formuojamasis vertinimas – nuolatinis vertinimas ugdymo proceso metu, kuris padeda numatyti mokymosi perspektyvą, pastiprinti daromą pažangą, skatina mokinius mokytis analizuoti esamus pasiekimus ar mokymosi spragas, sudaro galimybes mokiniams ir mokytojams geranoriškai bendradarbiauti.
Formuojamasis –kaupiamasis  pasiekimų (žinių, gebėjimų ar nuostatų) vertinimas istorijos 5-10 klasėse ir pilietiškumo ugdymo 9-10 kl. pamokose
	Eil. Nr.
	Rodiklis
	Taškai
	Pastabos

	1
	Namų darbai
	1
	Tris kartus neatlikti namų darbai - į dienyną rašomas 2 (dvejetas)

	2
	Atsakinėjimas į klausimus
	+ ir -
	5+ lygu 2 taškams

	
	Atsakymai į klausimus turi būti išsamūs, aiškūs, nereikalaujantys papildomos informacijos.
	Taškai
	2
	4
	6
	8
	10

	Atsakymai
	5
	10
	15
	20
	25

	Vertinimas rašomas į žurnalą
	1-3
	4-5
	6-7
	8-9
	10




	3
	Istorinis pasakojimas žodžiu
	0-5
	

	
		Taškai
	0
	1
	2
	3
	4
	5

	Atsakymai
	Už visišką užduoties neatlikimą
	Mokinys gauna už pastangas kurti istorinį pasakojimą.

	Nenuoseklus, pagalbos reikalaujantis pasakojimas, netiksliai vartojant sąvokas, padarant daugiai kaip 3 klaidas.
	Pasakojimas, vartojant istorines  sąvokas kuriame padaromos 3 klaidos ir mokinys jų nesugeba be pagalbos ištaisyti.
	Pasakojimas, kuriame yra neesminių klaidų ir pats mokinys jas ištaiso.
	Tikslus, sklandus, istorines sąvokas vartojant, reikalui esant naudojantis sieniniu žemėlapiu sukurtas pasakojimas.




	4
	Kontūrinio žemėlapio pildymas
	0-2
	Be klaidų – 2t.
2 klaidos 1t.
3 klaidos 0,5t.
Daugiau kaip 3 klaidos 0t.

	5
	Darbas su istoriniais šaltiniais
	1-2
	Jei reikia tik atsakyti į šaltinio kl. 1t.
Jei mokinys nagrinėja šaltinius pagal pateiktus ar paties pasirinktus kriterijus, analizuoja vertina ir daro išvadas 2t.

	6
	Apklausa raštu
	0-3
	Be klaidų – 3t.
2 klaidos 2t.
3 klaidos 1t.
Daugiau kaip 3 klaidos 0t.

	7
	Pastangos
	0-3
	3t. – labai stengėsi
2t. stengėsi
1t. galėjo labiau stengtis
0 t visai nerodė pastangų


Pastaba: pagal išvardytus kriterijus mokiniui bus parašomas 1 pažymys per mėnesį į dienyną.
Diagnostinis vertinimas – vertinimas, kuriuo naudojamasi siekiant išsiaiškinti mokinio pasiekimus ir padarytą pažangą baigus temą ar kurso dalį, kad būtų galima numatyti tolesnio mokymosi galimybes, suteikti pagalbą įveikiant sunkumus.
Diagnostinis pasiekimų (žinių, gebėjimų ar nuostatų) vertinimas istorijos pamokose 5-10klasėse ir pilietiškumo 9-10kl.

	Eil. Nr.
	Rodiklis
	Pastabos

	1
	Kontroliniai ir diagnostiniai darbai 
	Vertinami pažymiu, kuris rašomas į dienyną.

	2
	Savarankiškas darbas.
	Du savarankiški darbai 1 bendras pažymys rašomas į dienyną.

	3
	Kūrybiniai ir projektiniai darbai 
	Vertinami pagal atskiras vertinimo normas.



Diagnostinis pasiekimų (žinių, gebėjimų ar nuostatų) vertinimas istorijos pamokose 5-10 klasėse ir pilietiškumo 9-10kl. dešimtbalėje sistemoje
	Klasė
	Maksimali taškų suma
	1
	2
	3
	4
	5
	6
	7
	8
	9
	10

	5-6
	20
	0
	1
	2-3
	4-6
	7-9
	10-12
	13-14
	15-16
	17-18
	19-20

	7-8
	30
	0
	1-2
	3-5
	6-10
	11-14
	15-18
	19-22
	23-25
	26-28
	29-30

	9-10 
	40
	0-1
	2-3
	4-7
	8-13
	14-19
	20-25
	26-29
	30-33
	34-37
	38-40

	Moksleivio vertinimas, siejant jo pasiektas žinias ir gebėjimus su standartu.

	

Standartas nepasiektas
	

Patenkinamas 
	

Pagrindinis 
	

Aukštesnysis 



Kontrolinių ir diagnostinių darbų vertinimas dešimtbalėje sistemoje
	
PAŽYMYS
	Teisingai atlikto darbo dalis %

	10
	95 – 100 %

	9
	85 – 94 %

	8
	76 – 84 %

	7
	65 – 75 %

	6
	51 – 64 %

	5
	36 – 50 %

	4
	21 – 35 %

	3
	11 – 20 %

	2
	4 – 10 %

	1
	0 – 3 %



· Apibendrinamasis vertinimas - vertinimas, naudojamas baigus programą, kursą, modulį. Jo rezultatai formaliai patvirtina mokinio pasiekimus ugdymo programos pabaigoje. Atliekamas pasibaigus pusmečiui.

· Kriterinis vertinimas – vertinimas, kurio pagrindas – tam tikri kriterijai (pvz., standartai), su kuriais lyginami mokinio pasiekimai. Išsilavinimo standartai yra pagrindinis orientyras visuose vertinimo komponentuose – planuojant, mokant, fiksuojant ir aptariant vertinimo informaciją, koreguojant ugdymą. Individualizuojant ugdymo turinį specialiųjų ugdymosi poreikių turintiems mokiniams išsilavinimo standartai pritaikomi pagal jų išgales. Atitinkamai individualizuojamas ir vertinimas. Vertinimas taikomas pusmečio pabaigoje


















II. GEOGRAFIJOS PAMOKOSE

	VERTINIMAS 
	VERTINIMO VEIKLA 

	1. Formuojamasis
Formuojamasis vertinimas yra nuolatinis informacijos apie mokinių žinias, supratimą, gebėjimus, nuostatas rinkimas ir analizavimas, tos informacijos panaudojimas planuojant, koreguojant mokymo(si) veiklas, grįžtamosios informacijos mokiniams mokymo(si) proceso metu teikimas, mokinių įsivertinimo gebėjimų ugdymas. Formuojamasis vertinimas nesiejamas su pažymiu.
	Pažymiu nevertinama:
· žodžiu vertinamos mokinio pastangos, aktyvumas;
· atkreipiamas dėmesys į klaidas;
· numatomos perspektyvos;
· mokinių įsivertinimas.

	2. Diagnostinis
(Nuolatinis vertinimas, kuris padeda numatyti mokymosi perspektyvą, pastiprinti pažangą, skatina mokinius mokytis, sudaro galimybes bendradarbiauti).




	Pažymiu vertinama:
· Kontrolinis darbas. 
Kontrolinis darbas skiriamas baigus didesnę temą, skyrių. Jis gali trukti 30-45 minutes. Apie kontrolinį darbą mokiniams pranešama ne vėliau kaip prieš savaitę. Kontrolinio darbo užduotys sudaromos einant nuo lengviausių užduočių prie sunkesnių, kad kiekvienas mokinys galėtų atlikti nors kelias paprastesnes užduotis. Taškų skaičius už minimalią programą turi sudaryti ne mažiau kaip 40 proc. visų galimų kontrolinio darbo taškų.
· Apklausa raštu, savarankiškas darbas.
 Mokiniai gali naudotis mokytojo nurodytomis mokymo priemonėmis. Tokio darbo tikslas – išsiaiškinti, kaip mokinys geba pritaikyti įgytas žinias individualiai atlikdamas užduotis, apimančias vieną arba kelias einamo skyriaus temas. Užduotys sudaromos einant nuo lengviausių prie sunkesnių, kad kiekvienas mokinys galėtų atlikti darbą pagal savo gebėjimus. Patenkinamam įvertinimui gauti reikia atlikti ne mažiau 40 proc. skirtų užduočių.
· Praktikos, tiriamasis darbas.
Mokiniai pagal pateiktą aprašymą atlieka užduotį, sprendžia iškeltą problemą (nagrinėja ir analizuoja žemėlapius, apibūdina geografinius reiškinius, atpažįsta ir palygina objektus, paaiškina procesus, skaičiuoja, matuoja, įvertina, palygina gautus rezultatus, juos sistemina, jais remdamiesi braižo grafikus, diagramas, pateikia išvadas).
Už tinkamą pasiruošimą darbui skiriama 20 proc. visų galimų taškų;
Už darbo atlikimą, rezultatų gavimą – 50 proc. visų galimų taškų;
Už tinkamų išvadų pateikimą – 30 proc. visų galimų taškų.
· Projektinis darbas.
 Projektiniai darbai skiriami ugdyti mokinių gebėjimus rinkti ir apdoroti geografinio pobūdžio informaciją; planuoti ir atlikti stebėjimus; analizuoti gautus rezultatus, formuluoti išvadas. Tyrimų duomenis, teorines žinias panaudoti geografinio pobūdžio ekologinėms problemoms spręsti.
· Individualus mokinių atsakinėjimas.
· Žodinė apklausa.
· Testai.


	3. Kaupiamasis
(Informacijos apie mokinio mokymosi pažangą ir pasiekimus kaupimas)

	Už nedidelės apimties užduotis, kai sumuojami taškai už:
· aktyvumą pamokoje, sąžiningą skirtų užduočių atlikimą;
· skirtų namų darbų atlikimą;
· rodomas pastangas išmokti, išsiaiškinti.


	4. Apibendrinamasis
(Vertinimas naudojamas baigus pusmetį, mokslo metus)



	Pažymiu vertinama:
Didelės apimties atsiskaitomasis darbas baigus trimestrą, pusmetį, mokslo metus. Skirtas individualiai mokinio pažangai išsiaiškinti. Sudaromas iš užduočių, apimančių per konkretų laikotarpį išeitas dalyko temas. Darbo užduotys sudaromos pereinant nuo lengviausių prie sunkesnių, sudarant galimybę kiekvienam mokiniui atlikti darbą pagal savo gebėjimus. Patenkinamas įvertinimas rašomas už ne mažiau kaip 40 proc. atliktų visų užduočių.

	5. Kita pažymiu vertinama veikla
	Dalyvavimas rajono, respublikiniuose projektuose ar konkursuose,  olimpiadose.


















III. EKONOMIKOS IR VERSLUMO PAMOKOSE

	VERTINIMAS 
	VERTINIMO VEIKLA 

	1. Formuojamasis vertinimas taikomas nuolatos kiekvienos pamokos, darbo proceso ir ne pamokos metu.
	Taikomos įvairios formuojamojo vertinimo strategijos – stebėjimas, klausinėjimas, diskusija, užduočių analizavimas bei aptarimas, mokinių supratimo įvertinimas ir kt. Suteikiama grįžtamoji informacija – darbo proceso metu mokinys informuojamas apie tai, ką jis jau pasiekė ir ką turėtų daryti, kad pasiekimai būtų geresni. Informacija pateikiama dažniausiai žodžiu arba užrašoma prie atlikto darbo.

	2. Diagnostinis vertinimas.
	Pažymiu vertinami:
· teoriniai testai, 
· savarankiškas darbas, 
· trumpalaikiai dalykiniai projektai.

	3. Kaupiamasis vertinimas.
	Mokinys pamokų metu gali uždirbti +1 ar daugiau balų prie būsimo įvertinimo, jei teisingai atsako į mokytojo užduotą klausimą, ar aktyviai dalyvauja pamokoje. Lygiai taip pat jis gali užsidirbti -1 ar daugiau balų prie būsimo įvertinimo, jei neteisingai atsako į užduotą klausimą.

	1. Apibendrinamasis vertinimas.
	Vertinimas yra taikomas baigus programą. Jo rezultatai patvirtina mokinių pasiekimus ugdymo programos pabaigoje.




Vertinimo lygiai:
1.	 Slenkstinis (1) lygis – 4.
Mokinys geba bendrais bruožais paaiškinti pagrindinius reiškinius, taisykles, dėsnius. Atliekant užduotis reikalinga nuolatinė mokytojo pagalba.
2.	Patenkinamas (2) lygis – 5–6.
Mokinys geba savarankiškai kaupti,  vertinti informaciją, apibendrinti ir analizuoti duomenis,  formuluoti išvadas.
3.	Pagrindinis (3) lygis – 7–8. 
Savarankiškai – užduotį atlieka be pagalbos, susidūręs su kliūtimis, randa būdų jas įveikti.
4.	Aukštesnysis (4)lygis - 9-10.
Mokinys analizuoja informaciją ir daro išvadas, parenka kelis problemos sprendimo būdus, pagrindžia savo nuomonę, geba dirbti savarankiškai ir kūrybingai. Geba savarankiškai rinkti informaciją iš įvairių šaltinių, ją lyginti, kritiškai vertinti.


